b'\n_START_ARTICLE_\nJohann Dzierzon\n_START_PARAGRAPH_\nJohann Dzierzon [serson], (16. tammikuuta 1811 Lowkowitz, Sleesia \xe2\x80\x93 26. lokakuuta 1906 Lowkowitz, Schleesia) oli saksalainen katolinen pappi ja mehil\xc3\xa4ishoidon kehitt\xc3\xa4j\xc3\xa4. H\xc3\xa4n keksi kaksoispes\xc3\xa4n ja teki tunnetuksi irtokeh\xc3\xa4n, josta keh\xc3\xa4n voi poistaa vahingoittamatta mehil\xc3\xa4isi\xc3\xa4. H\xc3\xa4n osoitti, ett\xc3\xa4 koirasmehil\xc3\xa4iset eli kuhnurit syntyv\xc3\xa4t hedelm\xc3\xb6itt\xc3\xa4m\xc3\xa4tt\xc3\xb6mist\xc3\xa4 munista (niin sanottu partenogeneesioppi). H\xc3\xa4n julkaisi muun muassa kirjat Theorie und Praxis des neuen Bienenfreundes, Rationelle Bienenzucht, Zwillingsstock ja Der zwillingstock, die zweckm\xc3\xa4ssigste bienenwohnung. H\xc3\xa4n toimitti lehte\xc3\xa4 Der Bienenfreund aus Schlesien. M\xc3\xbcnchenin yliopisto my\xc3\xb6nsi h\xc3\xa4nelle ansioista mehil\xc3\xa4istutkimusten alalla kunniatohtorin arvon. H\xc3\xa4n edisti keltaisen italialaisen mehil\xc3\xa4isen levitt\xc3\xa4mist\xc3\xa4.'